Diari Oficial de la Generalitat Valenciana


Sumari del DOGV 3756, del 24-05-2000 (2000/4048)

RESOLUCIÓ de 4 de maig de 2000, de la Conselleria de Sanitat, per la qual determina la forma de provisió de determinats llocs de treball de les institucions sanitàries de la Conselleria de Sanitat.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3756

Data del DOGV
:   24-05-2000

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2000/4048


Data del document
:   04-05-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * personal sanitari
    * administració del personal

RESOLUCIÓ de 4 de maig de 2000, de la Conselleria de Sanitat, per la qual determina la forma de provisió de determinats llocs de treball de les institucions sanitàries de la Conselleria de Sanitat. [2000/M4048]
  
L'article 10.2 de la Llei 30/1999, de 5 d'octubre, de Selecció i Provisió de Places de Personal Estatutari dels Serveis de Salut, estableix que en cada servei de salut es determinaran els llocs directius que puguen ser proveïts mitjançant lliure designació i així mateix el punt 4 de la disposició addicional deu estableix que la provisió dels òrgans de direcció dels centres, serveis i establiments sanitaris podrà efectuar-se també segons el règim laboral especial d'alta direcció, regulat pel Reial Decret 1.382/1985, d'1 d'agost.
  
Així mateix el Decret 47/2000, de 17 d'abril, del Govern Valencià, que modifica en part el Decret 186/1996, de 18 d'octubre, que va aprovar el Reglament sobre Estructura, Organització i Funcionament de l'Atenció Especialitzada de la Conselleria de Sanitat, també estableix com a formes de provisió per als llocs de treball de director o directora d'hospital, director mèdic o directora mèdica, director econòmic o directora mèdica i director o directora d'infermeria, les establides en la llei esmentada i que s'ha fet referència en el paràgraf anterior.
  
Així, doncs, en compliment de la norma esmentada, per raó del Decret 47/2000, de 17 d'abril, del Govern Valencià, a fi de fer determinades convocatòries públiques i fent ús de la competència delegada per l'Acord del Consell de la Generalitat Valenciana de 29 d'abril de 1991 (DOGV núm. 1.545, de 18 de maig) i de les competències atribuïdes pel Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, i pel Decret 198/1999, de 19 d'octubre, que el modifica, declare que els tipus de llocs de treball que les institucions sanitàries dependents de la Conselleria de Sanitat que s'allisten en l'annex d'aquesta resolució tindran la consideració de llocs de lliure designació, i que la seua forma de provisió serà la lliure designació oberta a personal estatutari fix i funcionari de carrera de qualsevol administració pública, en els termes previstos en el punt dos de la disposició addicional desena de la Llei 30/1999, de 5 d'octubre (BOE núm. 239, de 06.10.1999). Segons determinarà cada convocatòria, i a l'empara de la norma esmentada en el seu apartat quart, la provisió d'aquests llocs de treball també podrà obrir-se, a més de als empleats públics indicats, a personal alié a l'administració pública, a través del règim laboral especial d'alta direcció, regulat en el Reial Decret 1.382/1985, d'1 d'agost, i quedarà previst així en les plantilles corresponents.
  
Contra aquesta resolució, que exhaureix la via administrativa, es podrà interposar, potestativament, recurs de reposició davant el conseller de Sanitat, en el termini d'un mes comptador des de l'endemà de la publicació en el Diari Oficial de la Generalitat Valenciana, o bé recurs contenciós administratiu davant el Jutjat Contenciós Administratiu de València, en el termini de dos mesos comptadors també des de l'endemà de la publicació. Tot això segons que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 4 de maig de 2000.- El conseller de Sanitat: José Emilio Cervera Cardona.
  
ANNEX
  
Llista de determinats tipus de llocs de treball que es proveiran per lliure designació
  
Prestació Assistencial
  
Director de zona (Decret 215/1999)
  
Atenció Especialitzada
  
Comissionat de la Conselleria de Sanitat a l'Hospital de la Ribera
  
Director de centre de transfusions
  
Director d'hospital
  
Director mèdic
  
Director econòmic
  
Director d'infermeria
  
Subdirector de centre de transfusions
  
Subdirector mèdic
  
Subdirector econòmic
  
Subdirector d'infermeria
  
Atenció Primària
  
Director d'Atenció Primària
  
Director de gestió administrativa d'Atenció Primària
  
Director d'infermeria d'Atenció Primària
  
Director de serveis d'urgència
  
Director de gestió administrativa de serveis d'urgència